«Liverpul» hujumchisi Muhammad Saloh Angliya chempionatining oxirgi turida «Brayton»ga qarshi kechayotgan uchrashuvda hisobni ochdi (1:0, birinchi bo‘lim). Bu gol ushbu misrlik futbolchi uchun APLning joriy mavsumida urilgan 32-gol bo‘ldi. Saloh shu tariqa, liganing bir mavsumida eng ko‘p gol urish rekordini o‘rnatdi. Bungacha u Luis Suares, Krishtianu Ronaldu va Alan Shirer kabi futbolchilar bilan birgalikda 31talik rekordni bo‘lishib turgandi.